Proclamades les Falleres Majors d'Alaquàs 2006
24/10/2005 19:31:00

# Proclamades les Falleres Majors d'Alaquàs 2006

*   24/10/2005 19:31:00
*   [Imprimir](#)
*   Compartir
*    https://www.alaquas.org/documento.asp?id\_do=9692

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9692%2F0&title=Ajuntament%20d%27Alaqu%C3%A0s.%20Premsa.Proclamades%20les%20Falleres%20Majors%20d%27Alaqu%C3%A0s%202006)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9692/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9692/9692_Form_4.jpg)](https://www.alaquas.org/ficheros/documentos/2005/2/9692/9692_Form_10.jpg "<a href='https://www.alaquas.org/ficheros/documentos/2005/2/9692/9692_Form_10.jpg' target=_blank><i class='fa fa-external-link' aria-hidden='true'></i>.Proclamades les Falleres Majors d'Alaquàs 2006</a>")

Mª Dolores Peña Cebrián i Verònica Aliaga Gálvez són enguany les màximes representacions falleres

Alaquàs ja té oficialment Falleres Majors d'Alaquàs per al 2006. El dissabte 22 d'octubre al Castell d'Alaquàs es va celebrar la tradicional Proclamació de les més altes representacions falleres a la ciutat. M. Dolores Peña Cebrián i Verónica Aliaga Gálvez van ser donades a conèixer públicament a tota la societat d'Alaquàs, començant així el seu regnat com a les màximes representants de les festes valencianes. Tot el món faller de la ciutat es va donar cita en aquest event amb què comença oficialment l'exercici de l'any 2006.

L'acte va començar amb l'acomiadament de les Falleres Majors d'Alaquàs de 2005. Xelo Samper i Elena Palao van ser rebudes a l'escenari, així com també les Corts d'Honor que han format part enguany de la Junta Local Fallera, per tal d'agrair-los el seu treball i la seua tasca al llarg d'aquest any en l'entitat festera.

A continuació, es van rebre les xiquetes que formaran part enguany de la Cort d'Honor Infantil. Aquestes són: Sheila Gómez Segarra, Laura Bartual Jiménez, Vanesa García Gil, Carolina Sanchis Mengod, Beatriz Gavaldón Gallardo, Laura Esteban Sáez i Estíbaliz Belinchón Alcalà. Després, li va arribar el torn a les joves que enguany compondran la Cort d'Honor: M. Ángeles Serrano Fenoll, Cochín Ballester Gil, María Mora Ruiz, Sandra Gómez Segarra i M. Jesús Fernández Navalón. Totes elles van rebre la banda que les reconeix com a membres de les Corts d'Honor.

Abans de donar a conèixer a les Falleres Majors d'Alaquàs per al 2006, les màximes representants de les Falles 2005 van voler dirigir unes paraules a tot el públic assistent. Xelo i Elena van oferir un discurs emotiu d'agraïment a totes les persones que han fet possible el seu regnat i que han vist complir el seu somni.

Cap a les nou de la nit va arribar el moment més esperat de la jornada. Acompanyada per la Presidenta Executiva de Junta Local Fallera i Regidora de Festes d'Alaquàs, Isabel Mondéjar, va pujar a l'escenari la xiqueta Verònica Aliaga Gálvez, Fallera Major Infantil d'Alaquàs de 2006. A continuació, i amb gran expectació per part del públic assistent, li va arribar el torn a la Fallera Major d'Alaquàs, M. Dolores Peña Cebrián, que va estar acompanyada per l'Alcalde d'Alaquàs i President Nat de Junta Local Fallera, Jorge Alarte, que va ser l'encarregat de proclamar-les com a les màximes representants de les Falles d'Alaquàs.

El proper acte oficial se celebrarà el dissabte 12 de novembre a les huit de la vesprada. Serà la Presentació de les Falleres Majors d'Alaquàs 2006.